১৯৪৬ খ্রিস্টাব্দের শেষের দিকে বিহারে দাঙ্গা শুরু হয়। কলকাতার গণহত্যা ও নোয়াখালী গণহত্যার পর ৩০ অক্টবর ও ৭ নভেম্বরের মধ্যে ঘটা এই দাঙ্গার ফলে দেশভাগ অনিবার্য হয়ে পড়ে। ২৫-২৮ অক্টোবরের মধ্যে ছাপড়া ও সরণ জেলায় মারাত্মক সহিংসতা ছড়িয়ে পড়ে। খুব শীঘ্রই পাটনা, মুঙ্গের এবং ভাগলপুর মারাত্মক সহিংসতার জায়গাগুলিতে পরিণত হয়েছিল। নোয়াখালী দাঙ্গার প্রতিশোধ হিসাবে শুরু হয় এই দাঙ্গা বিহারের বিস্তীর্ণ অঞ্চলে ব্যাপকভাবে ছড়িয়ে পড়ে। ব্রিটিশ সংসদে গৃহীত বিবৃতি অনুসারে, মৃতের সংখ্যা ছিল ৫০০০-এর কাছাকাছি। "দ্য স্টেটসম্যান" পত্রিকা অনুযায়ী, মৃতের সংখ্যা ছিলো ৭৫০০ থেকে ১০,০০০ জন এবং কংগ্রেসের পক্ষ থেকে মৃতের সংখ্যা বলা হয় ২০০০ জন। তবে জিন্নাহ এই সংখ্যা ৩০,০০০ বলে দাবি করে। তবে, ৩ নভেম্বরের সরকারী হিসেবে মৃতের সংখ্যা ৪৪৫ জন বলা হয়।